《才难一首》
宋代·苏籀

建安谋首先文若，武德机神重伯襃。
此士不妨门第美，于今景仰太山高。
卓哉二贤强百万，何较九牛於一毛。
异代爱才尊尚意，纷纷萎腐见儿曹。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。